U-I-15/01
Natisni
Opravilna št.:
U-I-15/01
Datum odločitve:
22. 3. 2001
Objavljeno:
OdlUS X, 60
ECLI:
ECLI:SI:USRS:2001:U.I.15.01
Akt:
Uredba o listi A obrtnih dejavnosti in listi B obrti podobnih dejavnosti (Uradni list RS, št. 108/2000)
Izrek:
Postopek za preizkus pobude za začetek postopka za oceno ustavnosti in zakonitosti Uredbe o listi A obrtnih dejavnosti in listi B obrti podobnih dejavnosti (Uradni list RS, št. 108/2000) se ustavi.
Evidenčni stavek:
Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - v nadaljevanju ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek s pobudo za oceno ustavnosti in zakonitosti predpisa) in novo (izvirati mora iz časa, ko je bila pobuda vložena).
Geslo:
Ustavno sodišče, nepopolna vloga in njena nedopolnitev v določenem roku.
Ustavno sodišče, zastopanje pobudnika v postopku pred Ustavnim sodiščem, odvetnik, pooblastilo za zastopanje, posebno pooblastilo.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Družba Energetski servis ES, d.o.o., Ljubljana
Datum vloge:
16. 1. 2001
Vrsta odločitve:
sklep
Vrsta rešitve:
ustavitev
Dokument:
US20698
Dokument v PDF obliki:
U-I-15-01.pdf
117 KB
Prenesite datoteko
U-I-15/01-5
22. 3. 2001
S K L E P
Ustavno sodišče je v postopku za preizkus pobude družbe Energetski servis ES, d.o.o., Ljubljana, ki jo zastopa Bogdana Žigon, odvetnica v Ljubljani, na seji dne 22. marca 2001
s k l e n i l o :
Postopek za preizkus pobude za začetek postopka za oceno ustavnosti in zakonitosti Uredbe o listi A obrtnih dejavnosti in listi B obrti podobnih dejavnosti (Uradni list RS, št. 108/2000) se ustavi.
O b r a z l o ž i t e v
1. Pobudnica izpodbija Uredbo o listi A obrtnih dejavnosti in listi B obrti podobnih dejavnosti v delu, ki v 2. členu v listo A obrtnih dejavnosti uvršča dejavnost pod K/74.30 - meritve dimne ali druge emisije kurišč in pod K/74.70 - pregledovanje in čiščenje kurilnih, dimnovodnih in prezračevalnih naprav (dimnikarstvo) in v listo B obrti podobnih dejavnosti uvršča dejavnost pod K/74.70 - čiščenje stavb vseh vrst, kolikor to čiščenje obsega tudi dimnikarstvo.
2. Pobudi, ki jo je pobudnica vložila dne 16. 1. 2001, je priloženo splošno pooblastilo odvetnici.
3. Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - v nadaljevanju ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek s pobudo za oceno ustavnosti in zakonitosti predpisa) in novo (izvirati mora iz časa, ko je bila pobuda vložena).
4. Ker prvotno pooblastilo glede na navedene določbe ZUstS in ZPP ni bilo ustrezno, je Ustavno sodišče odvetnico z dopisom z dne 24. 1. 2001 pozvalo, naj pobudo dopolni s predložitvijo posebnega pooblastila za zastopanje pobudnice v tem postopku. Ustavno sodišče je odvetnico pri tem opozorilo, da lahko postopek ustavi, če v danem roku ne bo predložila ustreznega pooblastila. Ker odvetnica v danem roku ni odgovorila na ta poziv oziroma ni poslala posebnega pooblastila, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
Namestnik predsednika
dr. Lojze Ude